section_heading: Školovanje i stručno/istraživački rad
paragraph_text: Rođena je u Zagrebu, gdje je završila osnovnu školu i Klasičnu gimnaziju. Na Filozofskom fakultetu Sveučilišta u Zagrebu diplomirala je povijest. Postdiplomski i doktorski studij povijesti pohađala je na Sveučilištu Yale, u SAD gdje je stekla dvije magistarske titule povijesnih znanosti: Master of Arts (M.A.) i Master of Philosophy (M.Phil.) Doktorsku tezu pod naslovom "Imbro I. Tkalac and Liberalism in Croatia" obranila je u prosincu 2009. na Odsjeku za povijest, Sveučilišta Yale, čime je stekla naslov Doctor of Philosophy (Doktor humanističkih znanosti).